# Flanderi

| Flanderi Vlaanderen |
| --- |
|  |
|  Lippu |  Vaakuna |
| Valtio |  Belgia |
| Hallinto |  |
|  – hallinnollinen keskus | Bryssel |
|  – Ministeripresidentti | Jan Jambon |
| Pinta-ala | 13 626 km² |
| Väkiluku (2022) | 6 774 807 |
|  |
| Verkkosivu |
| Infobox OK |

**Flanderi** (holl. *Vlaanderen*) on Belgian liittovaltion pohjoinen, pääosin hollanninkielinen osa. Belgian eteläinen osa Vallonia on pääosin ranskankielinen lukuun ottamatta itäisiä saksankielisiä raja-alueita. Belgian liittovaltio muodostuu hallintoalueista (holl. *Gewesten*) sekä kieliyhteisöistä (holl. *Gemeenschappen*). Siten Flanderi voidaan käsittää joko Flanderin alueena (holl. *Vlaams Gewest*), joka ei sisällä pääkaupunki Brysseliä, tai Flanderin (kieli)yhteisönä (holl. *Vlaamse Gemeenschap*), joka käsittää myös kaksikielisen Brysselin, joka on sekä liittovaltion että Flanderin pääkaupunki.

Toisin kuin ranskankielisessä Valloniassa, jossa Vallonian alueella ja ranskankielisellä yhteisöllä on erilliset hallinnolliset roolit, Flanderissa on vuodesta 1980 lähtien kaikki hallinnolliset tehtävät yhdellä Flanderin hallituksella. Flanderin alueella ja kieliyhteisöllä on myös yhteinen vaaleilla valittu parlamentti. Flanderin alueella on pinta-alaa 13 626 km². Flanderin alueen suurin kaupunki on Antwerpen. Muita merkittävän kokoisia kaupunkeja ovat Gent, Brugge, Leuven, Mechelen ja Kortrijk.

## Flanderi ja Bryssel

Vaikka Bryssel on sekä Flanderin että Belgian liittovaltion pääkaupunki, Flanderilla ei ole aluehallinnollisia oikeuksia Brysselissä, jolla on oma aluehallinto, kuntarakenne ja alueellinen parlamentti. Päätös asiasta tehtiin vuonna 1984. Flanderin yhteisö vastaa kuitenkin myös Brysselissä sille liittovaltiorakenteessa kuuluvista hollanninkielisten koulutus-, kulttuuri-, ja terveydenhoitopalveluiden tuottamisesta, kuten vastaavasti myös ranskankielinen yhteisö vastaa myös Brysselissä vastaavien ranskankielisten palveluiden tuottamisesta.

## Läänit

Flanderin alue
Flanderin alue jakaantuu viiteen provinssiin, joilla on omat aluehallinnolliset tehtävänsä. Flanderin provinssit ovat:

|  | Provinssi | Pääkaupunki | Asukasluku (2025) | Kokonaispinta-ala (km²) | Väestötiheys (as / km²) |
| --- | --- | --- | --- | --- | --- |
| 1 | Antwerpen | Antwerpen | 1 921 189 | &&&&&&&&&&&02867.&&&&002 867 | &&&&&&&&&&&&0587.&&&&00587 |
| 2 | Limburg | Hasselt | 904 919 | &&&&&&&&&&&02414.&&&&002 414 | &&&&&&&&&&&&0333.&&&&00333 |
| 3 | Itä-Flanderi | Gent | 1 602 532 | &&&&&&&&&&&02991.&&&&002 991 | &&&&&&&&&&&&0459.&&&&00459 |
| 4 | Flanderin Brabant | Leuven | 1 204 541 | &&&&&&&&&&&02106.&&&&002 106 | &&&&&&&&&&&&0493.&&&&00493 |
| 5 | Länsi-Flanderi | Brugge | 1 231 585 | &&&&&&&&&&&03125.&&&&003 125 | &&&&&&&&&&&&0362.&&&&00362 |

Lähde:

## Väestö

Vuonna 2022 alueen asukasluku oli 6 774 807.

Useimmat Flanderin asukkaat kokevat olevansa flaameja ja vasta toissijaisesti tai ei ollenkaan belgialaisia.*lähde?* Flanderi on yksikielisesti hollanninkielinen, mutta muutamissa alueen kunnissa, etupäässä Brysselin välittömässä ympäristössä on mahdollista saada julkisia palveluita ranskan kielellä. Tarkkoja tilastoja alueen väestön äidinkielistä ei kuitenkaan ole kerätty Belgian väestörekisteriin.

Suurin osa alueen asukkaista asuu kaupungeissa, joista suurimmat ovat Bryssel, Brugge ja Gent.

## Lähteet